
Projekti „Tulles perele vastu“ kaasfinantseeringu kinnitamine
1. Asjaolud ja menetluse käik

Narva Linnavolikogu 26.01.2012. a otsusega nr 2 kinnitati MTÜ Lapsele Oma Kodu (registrikood 80060341) projekti „Tulles perele vastu“ kaasfinantseeringu 2012. aastaks summas 5 890 eurot. Projekti sisu – hoone aadressil Vestervalli tn 9, Narva renoveerimine (demonteerimistööd; uste, akende, vahelagede, katuse väljavahetamine; vundamenti tugevdamine ja viimistlustööd). Projekt oli esitatud Ettevõtluse Arendamise Sihtasutusse (regionaalsete investeeringutoetuste andmise programm) 2012. aasta 1. voorus osalemiseks. EAS ei toetanud projekti. MTÜ Lapsele Oma Kodu tegi projektidokumentatsioonis vajalikud muudatused ja soovib esitada projekti 2012. aasta 2. voorus osalemiseks. Sellisel juhul lükkuvad projektitegevused 2013. aastasse.

Programmi tingimuste kohaselt peab kaasfinantseerimise summa moodustama kokku vähemalt 15% projekti üldmaksumusest, toetuse piirsumma ühe taotleja kohta on 31 956 eurot. Projekti kogusumma moodustab 37 846 eurot, millest kaasfinantseeringu osa moodustab 5 890 eurot.
MTÜ Lapsele Oma Kodu  on probleemsetest peredest lastega tegelev organisatsioon, mis tegutseb Narva linnas 16 aastat. Mittetulundusühing töötab Narva linnale kuuluvas hoones aadressil Vestervalli tn 9, Narva. Antud hoone on Narva Linnavolikogu 28.04.2011 otsuse nr 60 alusel antud ühingule tasuta kasutusse tähtajaga 25 aastat probleemsetest peredest lastega töö korraldamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 8 kohaselt kuulub volikogu ainupädevusse laenude võtmine.
3. Otsus
3.1. Kinnitada projekti „Tulles perele vastu“ linna kaasfinantseeringuks 2013. aastal kokku 5 890 eurot.
3.2. Narva Linnavalitsusel võtta projekti positiivse rahastamisotsuse korral laenu punktis 3.1 nimetatud kaasfinantseeringu katmiseks 2013. aastal.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.
4.2. Otsus jõustub seaduses sätestatud korras.

Projekti „Tulles perele vastu“ kaasfinantseeringu kinnitamine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Projekti „Tulles perele vastu“ kaasfinantseeringu kinnitamine” eelnõu.
2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhataja Viktoria Lutust.

